Indian Spinner
ఇంగ్లండ్‌ బ్యాటింగ్‌ లైనప్‌ కూల్చిన స్పిన్నర్లు
న్యూఢిల్లీ: టీమిండియా,ఇంగ్లండ్‌ జట్ల మధ్య విశాఖపట్నం వేదికగా జరిగిన రెండవ టెస్టులో ఇంగ్లండ్‌పై 247 పరుగుల తేడాతో భారత్‌ ఘన విజయం సాధించింది.విశాఖపట్నంలోని ఎసిఎ-విడిసిఎ స్టేడియంలో భారత బౌలర్లు చెలరేగిపోయారు.ఇంగ్లండ్‌ బ్యాటింగ్‌ లైనప్‌ను భారత స్పిన్నర్లు కుప్ప కూల్చారు.కాగా ఈ విజయంతో అయిదు మ్యాచ్‌ల సిరీస్‌ 1-0తో భారత్‌ ముందంజలో ఉంది.రెండవ ఇన్నింగ్స్‌లో ఇంగ్లండ్‌ 158 పరుగులకే ఆలౌటైంది.ఇంగ్లండ్‌ జట్టులో ఆరుగురు బ్యాట్స్‌మెన్లు సింగిల్‌ డిజిట్‌కే పరిమితమయ్యారు.టీమిండియా బౌలర్లలో అశ్విన్‌,యాదవ్‌లు ఒక్కొక్కరు 3 వికెట్లు తీసుకోగా జడేజా,షమీ ఒక్కొక్కరు రెండు వికెట్లు తీసుకున్నారు.కాగా 2 వికెట్లకు 87 పరుగుల ఓవర్‌ నైట్‌ స్కోరుతో సోమవారం రెండవ ఇన్నింగ్స్‌ కొనసాగించిన ఇంగ్లండ్‌ మరో 71 పరుగులు మాత్రమే చేసి ఆలౌటైంది.కాగా అయిదవ రోజు భారత స్పిన్నర్ల దెబ్బకు ఇంగ్లండ్‌ విలవిలలాడింది.లంచ్‌ సమయానికి 7 వికెట్లును కోల్పోయిన ఇంగ్లండ్‌ ఆ తరువాత అరగంట వ్యవధిలో ఇంగ్లండ్‌ మిగతా మూడు వికెట్లను కోల్పోయి పరాజయం చెందింది.
ఆట ప్రారంభం నుంచే వికెట్ల పతనం ఇంగ్లండ్‌లో జరుగుతున్న రెండవ టెస్టు మ్యాచ్‌ చివరి రోజు ఆట ప్రారంభం నుంచి ఇంగ్లండ్‌ వికెట్ల పతనం కొనసాగింది.ఏ ఒక్క బ్యాట్స్‌మెన్‌ కూడా క్రీజులో కుదరుకునే ప్రయత్నం చేయలేదు.కాగా రెండవ టెస్టు ఇన్నింగ్స్‌ నాలుగవ రోజు ఆటలో ఇంగ్లండ్‌ పోరాటం కనబడితే చివరి రోజు మాత్రం అందుకు భిన్నంగా సాగింది.ఆట ముగింపునకు ఒక రోజు ముందు ఆదివారం సుమారు 60 ఓవర్లు ఆడి రెండు వికెట్లను కోల్పోయిన ఇంగ్లండ్‌ జట్టు చివరి రోజు మాత్రం 38 ఓవర్లు ఆడి మిగతా 8 వికెట్లను కోల్పొయి పరాజయం చెందింది.కాగా తన ఆరంగేట్రంలోనే భారత స్పిన్నర్‌ జయంత్‌ యాదవ్‌ ఆకట్టుకున్నాడు.తొలి ఇన్నింగ్స్‌లో 35 పరుగులు చేయడంతో పాటు,వికెట్‌ తీసిన జయంత్‌ ఫీల్డింగ్‌లో సత్తా చాటాడు. కాగా రెండవ ఇన్నింగ్స్‌లో భారత స్కోరు 200 దాటడంలో ముఖ్య భూమిక పోషించిన జయంత్‌ యాదవ్‌ చివరి వరకూ క్రీజులో నిలబడి 27 పరుగులు చేశాడు.ఇక బౌలింగ్‌ విషయానికి వస్తే 11.3 ఓవర్ల పాటు బౌలింగ్‌ వేసి మూడు వికెట్లు తీసుకున్నాడు.ఇందులో నాలుగు మేడిన్‌ ఓవర్లు ఉండటం విశేషం